Mesto Levoča na základe § 6 ods. 1 zákona č. 369/1990 Zb. o obecnom zriadení v znení neskorších predpisov a v súlade s  § 6a zákona č. 135/1961 Zb. o pozemných komunikáciách (cestný zákon) v znení neskorších predpisov

vydáva pre územie mesta Levoča

# VŠEOBECNE ZÁVÄZNÉ NARIADENIE MESTA LEVOČA

# č. 1/2024

**o vymedzení úsekov miestnych ciest na dočasné parkovanie motorových vozidiel**

**Čl. I.**

**VŠEOBECNÉ USTANOVENIA**

**§ 1**

**Úvodné ustanovenie**

Mestské zastupiteľstvo v Levoči podľa § 11 ods. 4 písm. g) Zákona č. 369/1990 Zb. o obecnom zriadení v znení neskorších predpisov rozhodlo a uznieslo sa na tomto všeobecnom záväznom nariadení (ďalej len nariadenie).

**§ 2**

**Predmet a účel nariadenia**

1. Toto všeobecne záväzné nariadenie ustanovuje:
2. úseky miestnych ciest určené na dočasné parkovanie motorových vozidiel za úhradu na území mesta Levoča,
3. spôsob zabezpečenia prevádzky parkovacích miest určených na dočasné parkovanie motorových vozidiel za úhradu na území mesta Levoča,
4. výšku úhrady za dočasné parkovanie motorových vozidiel, spôsob jej platenia a spôsob preukázania jej zaplatenia.

**§ 3**

**Úseky miestnych ciest určené na dočasné parkovanie motorových vozidiel za úhradu**

1. Vymedzené úseky miestnych ciest určené na dočasné parkovanie motorových vozidiel za úhradu (ďalej len „zóna s plateným parkovaním“) s uvedenou prevádzkovou dobou spoplatneného parkovania (ďalej len „doba spoplatnenia“) sú uvedené v prílohe č. 1 tohto nariadenia.
2. Vymedzené úseky miestnych ciest určené na dočasné parkovanie v zóne s plateným parkovaním musia byť riadne vyznačené schváleným a určeným dopravným značením v súlade s príslušnými všeobecne záväznými právnymi predpismi.
3. V zóne s plateným parkovaním je státie vozidiel dovolené len na vyznačených parkovacích miestach a za dodržania podmienok vyplývajúcich z použitého symbolu príslušnej dopravnej značky a spresňujúcich údajov dopravnej značky[[1]](#footnote-2).
4. Ak nie je ustanovené inak, v zóne s plateným parkovaním je dovolené státie motorových vozidiel kategórie M1, N1 a L3e až L7e s dĺžkou nepresahujúcou 5,4 m.

**§ 4**

**Spôsob zabezpečenia prevádzky parkovacích miest v zóne s plateným parkovaním**

1. Prevádzku parkovacích miest v zóne s plateným parkovaním zabezpečuje Mesto Levoča, Námestie Majstra Pavla 4,  
   054 01 Levoča (ďalej len „prevádzkovateľ“).
2. Výnos z úhrad za dočasné parkovanie motorových vozidiel v súlade s týmto nariadením je príjmom prevádzkovateľa.
3. Prevádzkovateľ na vlastné náklady zabezpečuje prevádzku parkovacích miest v zóne s plateným parkovaním v nasledujúcom rozsahu:
4. udržiava parkovacie miesta v stave spôsobilom na prevádzku a za týmto účelom zabezpečuje ich údržbu,
5. vyberá úhradu za parkovanie v súlade s týmto nariadením,
6. zabezpečuje funkčnosť parkovacieho systému vrátane starostlivosti o technológie a zariadenia nevyhnutné na prevádzku parkovacieho systému,
7. eviduje a vydáva parkovacie karty.

**§ 5**

**Úhrada za dočasné parkovanie**

1. Ak nie je ustanovené inak, parkovanie motorových vozidiel na parkovacích miestach v zóne s plateným parkovaním je počas doby spoplatnenia možné len za úhradu.
2. Výška úhrady za dočasné parkovanie motorových vozidiel v zóne s plateným parkovaním je uvedená v prílohe č. 2 tohto nariadenia.
3. Úhrada za dočasné parkovanie musí byť zaplatená vopred na celý čas dočasného parkovania motorového vozidla na parkovacom mieste počas doby spoplatnenia.
4. V čase mimo doby spoplatnenia je parkovanie motorových vozidiel bezplatné.
5. Úhradu za dočasné parkovanie je možné uhradiť:
6. zakúpením parkovacieho lístka,
7. zakúpením niektorého druhu parkovacej karty.
8. Od úhrady za dočasné parkovanie sú oslobodené:
9. motorové vozidlá s udelenou výnimkou na základe všeobecne záväzných právnych predpisov pri splnení podmienok určených všeobecne záväznými právnymi predpismi pre zastavenie a státie na parkovisku bez úhrady parkovného[[2]](#footnote-3),
10. služobné vozidlá orgánov Policajného zboru SR, Zboru väzenskej a justičnej stráže SR, ozbrojených síl a zborov SR a Mestskej polície mesta Levoča pri služobnom výkone,
11. služobné vozidlá ambulancie záchrannej zdravotnej služby[[3]](#footnote-4)a ambulancie dopravnej zdravotnej služby[[4]](#footnote-5)pri služobnom výkone, vozidlá Hasičského a záchranného zboru pri služobnom výkone a vozidlá poskytujúce prepravnú službu v zmysle zákona č. 448/2008 Z. z. o sociálnych službách pri služobnom výkone,
12. služobné vozidlá mesta Levoča a jeho príspevkových a rozpočtových organizácií a obchodných spoločností s majetkovou účasťou mesta Levoča pri služobnom výkone,
13. služobné vozidlá Spišskej katolíckej charity a Únie nevidiacich a slabozrakých Slovenska pri služobnom výkone,
14. motorové vozidlá označené platným parkovacím preukazom podľa § 44 ods. 2 zákona č. 8/2009 Z. z. o cestnej premávke, prepravujúce osobu s ťažkým zdravotným postihnutím alebo používané v súvislosti s jej prepravou, na parkovacích miestach vyhradených pre vozidlá prepravujúce osoby s ťažkým zdravotným postihnutím, a to po dobu najviac dvoch hodín,
15. motorové vozidlá návštev a klientov Mestského úradu v Levoči na parkovacích miestach vyhradených na tento účel pred budovou Mestského úradu v Levoči, a to po dobu najviac jednej hodiny.

**Čl. II.**

**PARKOVACÍ LÍSTOK**

**§ 6**

**Základné ustanovenia**

1. Parkovací lístok je elektronický záznam v informačnom systéme prevádzkovateľa potvrdzujúci zaplatenie úhrady za dočasné parkovanie motorového vozidla v zóne s plateným parkovaním.
2. Parkovací lístok je neprenosný, je viazaný na evidenčné číslo vozidla a konkrétnu dobu platnosti.

**§ 7**

**Spôsob platenia úhrady za parkovací lístok a spôsob preukázania jej zaplatenia**

1. Parkovací lístok možno zakúpiť prostredníctvom:
2. parkovacieho automatu,
3. mobilnej aplikácie,
4. krátkej textovej správy („SMS“).
5. Ak nie je ustanovené inak, počas doby spoplatnenia je platiteľ úhrady povinný zakúpiť parkovací lístok bezprostredne po zaparkovaní vozidla na parkovacom mieste v zóne s plateným parkovaním.
6. Úhrada za parkovací lístok musí byť zaplatená vopred na celý čas dočasného parkovania motorového vozidla v zóne s plateným parkovaním počas doby spoplatnenia.
7. Parkovací lístok sa považuje za zakúpený momentom zaregistrovania evidenčného čísla vozidla v informačnom systéme prevádzkovateľa, o čom prevádzkovateľ poskytne platiteľovi úhrady potvrdenie.
8. Potvrdením podľa ods. 4 sa nie je potrebné preukazovať. Zakúpenie parkovacieho lístka sa preukazuje záznamom o registrácii evidenčného čísla vozidla v informačnom systéme prevádzkovateľa.
9. Kontrolu zakúpenia parkovacieho lístka vykonáva prevádzkovateľ overením evidenčného čísla vozidla v informačnom systéme prevádzkovateľa.
10. Minimálna výška úhrady je stanovená za čas 60 minút, a to aj v prípade kratšej doby parkovania. Nespotrebovaná časť úhrady za parkovací lístok sa platiteľovi úhrady nevracia.
11. Návštevnícka parkovacia karta poskytuje 100 % zľavu z ceny parkovacieho lístka. Zľava je uplatnená automaticky pri zakúpení parkovacieho lístka.
12. Bonusová parkovacia karta poskytuje 100 % zľavu z ceny parkovacieho lístka na prvých 75 minút parkovania čerpaných kumulatívne v danom dni. Zľava je uplatnená automaticky pri zakúpení parkovacieho lístka.

**Čl. III.**

**PARKOVACIA KARTA**

**§ 8**

**Základné ustanovenia**

1. Parkovacia karta umožňuje parkovanie motorových vozidiel na vyznačených parkovacích miestach v zóne s plateným parkovaním v rozsahu a za podmienok uvedených v tomto nariadení. Rozsah možností parkovania na základe parkovacej karty závisí od jej druhu.
2. Parkovacia karta má formu elektronického záznamu v informačnom systéme prevádzkovateľa.
3. Parkovacia karta nemá charakter vyhradenia parkovacieho miesta pre konkrétne motorové vozidlo. Predajom parkovacích kariet prevádzkovateľ negarantuje voľné parkovacie miesto v zóne s plateným parkovaním.
4. Na vydanie parkovacej karty nie je právny nárok. Prevádzkovateľ pravidelne vyhodnocuje aktuálnu situáciu statickej dopravy v zóne s plateným parkovaním v nadväznosti na počet vydaných parkovacích kariet. V prípade že predaj ďalších parkovacích kariet by mal negatívny dopad na situáciu statickej dopravy v zóne s plateným parkovaním, prevádzkovateľ je oprávnený pozastaviť predaj parkovacích kariet, a to dočasne alebo trvalo, o čom bude vhodným spôsobom informovať.
5. Parkovacie karty sa vydávajú ako neprenosné, na konkrétne evidenčné číslo vozidla, pokiaľ nie je v tomto nariadení uvedené inak.
6. Parkovaciu kartu vydá prevádzkovateľ osobe, ktorá spĺňa podmienky ustanovené týmto nariadením, a to na základe žiadosti o vydanie parkovacej karty.
7. Za účelom vydania parkovacej karty je žiadateľ povinný prevádzkovateľovi poskytnúť informácie a preukázať skutočnosti, ktoré sú rozhodujúce pre vydanie parkovacej karty.
8. Prevádzkovateľ ako orgán verejnej moci je oprávnený za účelom splnenia povinností vyplývajúcich z osobitných predpisov spracúvať osobné údaje žiadateľov.
9. Držiteľ parkovacej karty je povinný prevádzkovateľovi neodkladne, najneskôr do 15 dní, oznámiť zmenu alebo zánik skutočností rozhodujúcich pre vydanie a platnosť parkovacej karty.
10. O zakúpení parkovacej karty vydá prevádzkovateľ platiteľovi úhrady za parkovaciu kartu potvrdenie.
11. Potvrdením o zakúpení parkovacej karty sa nie je potrebné preukazovať. Zakúpenie parkovacej karty sa preukazuje záznamom o registrácii evidenčného čísla vozidla v informačnom systéme prevádzkovateľa.
12. Kontrolu zaplatenia úhrady prostredníctvom parkovacej karty vykonáva prevádzkovateľ overením evidenčného čísla vozidla v informačnom systéme prevádzkovateľa.
13. Pre podanie žiadosti o parkovaciu kartu je potrebná registrácia v informačnom systéme prevádzkovateľa a autentifikácia používateľa.
14. Posúdenie oprávnenosti nároku na konkrétnu parkovaciu kartu voči podmienkam jej vydania sa vykoná v informačnom systéme prevádzkovateľa.
15. V prípade úspešného overenia bude žiadosť o vydanie parkovacej karty schválená. V prípade neúspešného overenia alebo vo vybraných iných prípadoch je nutné doplniť doklady cez elektronické rozhranie (správa účtu používateľa) alebo osobne na kontaktnom mieste.
16. Žiadosť o predĺženie platnosti parkovacej karty sa posudzuje rovnako ako žiadosť o vydanie novej parkovacej karty.
17. Úhrada za vydanie parkovacej karty sa realizuje po schválení žiadosti o vydanie karty.
18. Úhradu za parkovacie karty je možné realizovať:
19. elektronicky prostredníctvom účtu používateľa cez platobnú bránu,
20. bankovým prevodom,
21. osobne na kontaktnom mieste platobnou kartou alebo v hotovosti.
22. Ak dôjde k predčasnému skončeniu platnosti parkovacej karty z dôvodu ukončenia prevádzkovania parkovacích miest prevádzkovateľom, držiteľ parkovacej karty má nárok na vrátenie alikvotnej časti ceny parkovacej karty.
23. V prípade dodatočného zistenia prevádzkovateľa, že údaje uvedené v žiadosti o parkovaciu kartu a/alebo v jej prílohách predkladaných k žiadosti a/alebo akékoľvek iné údaje neskôr oznámené prevádzkovateľovi sú nepravdivé, bude parkovacia karta v informačnom systéme prevádzkovateľa zablokovaná ako neplatná; v tomto prípade nevzniká nárok na vrátenie úhrady za parkovaciu kartu ani jej časti.
24. Žiadosť o zrušenie parkovacej karty je možné podať elektronicky prostredníctvom účtu používateľa alebo osobne na kontaktnom mieste.
25. Nárok na vrátenie alikvotnej časti ceny parkovacej karty je definovaný v jednotlivých ustanoveniach tohto nariadenia, upravujúcich jednotlivé druhy parkovacích kariet. Vrátenie alikvotnej časti ceny parkovacej karty je možné bezhotovostným prevodom na bankový účet alebo v hotovosti na kontaktnom mieste prevádzkovateľa.
26. Prevádzkovateľ vydáva nasledujúce druhy parkovacích kariet:

a) parkovacia karta REZIDENT,

b) parkovacia karta ABONENT,

c) zľavnená parkovacia karta DARCA KRVI,

d) parkovacia karta BONUS,

e) parkovacia karta NÁVŠTEVNÍK.

1. Na účely tohto nariadenia sa trvalým pobytom rozumie:
2. trvalý pobyt občana Slovenskej republiky podľa osobitného predpisu[[5]](#footnote-6),
3. pobyt cudzinca na území Slovenskej republiky podľa osobitného predpisu[[6]](#footnote-7) a ,
4. pobyt členov diplomatickej misie a ich rodinných príslušníkov podľa osobitného predpisu[[7]](#footnote-8).

**Parkovacia karta REZIDENT**

**§ 9**

**Podmienky vydania parkovacej karty REZIDENT**

1. Parkovacia karta REZIDENT oprávňuje držiteľa na parkovanie motorového vozidla s evidenčným číslom priradeným k parkovacej karte v zóne s plateným parkovaním bez ďalšej úhrady.
2. Parkovacia karta REZIDENT je vydávaná ako neprenosná na konkrétne evidenčné číslo motorového vozidla a konkrétny byt[[8]](#footnote-9).
3. Prevádzkovateľ vydá na jeden byt jednu parkovaciu kartu REZIDENT. Ak to dovoľujú kapacitné možnosti v zóne s plateným parkovaním, možno vydať rezidentom aj druhú a tretiu parkovaciu kartu REZIDENT na jeden byt. V prípade, ak podmienky na vydanie tohto typu parkovacej karty v jednom byte spĺňa viac osôb, kritériom na určenie poradia a prislúchajúcej výšky úhrady za parkovaciu kartu je dátum a čas doručenia žiadosti o vydanie parkovacej karty.
4. V prípade straty platnosti niektorej z viacerých parkovacích kariet REZIDENT vydaných na jeden byt sa adekvátne posúva poradie ostatných parkovacích kariet. Týmto nevzniká spätne nárok na inú výšku úhrady za ostatné vydané parkovacie karty REZIDENT počas doby ich platnosti.
5. Cena prvej až tretej parkovacej karty REZIDENT je určená v cenníku ktorý tvorí Prílohu č. 2 tohto nariadenia.
6. Parkovaciu kartu REZIDENT vydá prevádzkovateľ žiadateľovi, ktorý spĺňa tieto podmienky:
7. je fyzickou osobou,
8. má trvalý pobyt v zóne s plateným parkovaním alebo býva na základe platnej nájomnej zmluvy alebo iného právneho titulu oprávňujúceho na užívanie bytu v zóne s plateným parkovaním a zároveň má trvalý pobyt v meste Levoča,
9. má vzťah k motorovému vozidlu priradenému k parkovacej karte, to znamená, že:
10. je držiteľom motorového vozidla[[9]](#footnote-10) (v prípade, ak je držiteľom motorového vozidla jeden z manželov, považuje sa za držiteľa vozidla na účely vydávania parkovacej karty počas trvania manželstva, aj druhý z manželov bez ohľadu na skutočnosť, či vozidlo patrí do bezpodielového spoluvlastníctva manželov) alebo
11. má motorové vozidlo evidované na svoju živnosť alebo iné oprávnenie na výkon povolania alebo
12. užíva motorové vozidlo zamestnávateľa aj na súkromné účely alebo
13. je členom orgánu právnickej osoby (napr. členom štatutárneho orgánu, členom dozornej rady, spoločníkom a pod.) a užíva motorové vozidlo tejto právnickej osoby aj na súkromné účely.
14. Za účelom vydania parkovacej karty REZIDENT sa bytom rozumie aj rodinný dom alebo iná budova určená na bývanie podľa osobitného predpisu (napr. zariadenie pre seniorov). V tomto prípade sa každá žiadosť o vydanie parkovacej karty REZIDENT posudzuje samostatne.
15. Na vydanie parkovacej karty REZIDENT je žiadateľ povinný predložiť:
16. občiansky preukaz alebo iný rovnocenný doklad totožnosti,
17. technický preukaz alebo osvedčenie o evidencii motorového vozidla, na ktoré žiada vydanie parkovacej karty,
18. v prípade žiadateľa, ktorý nemá trvalý pobyt v zóne s plateným parkovaním, ale zároveň má trvalý pobyt na území mesta Levoča, nájomnú zmluvu alebo doklad o existencii iného právneho titulu oprávňujúceho na užívanie bytu na účely bývania v zóne s plateným parkovaním.
19. Parkovacia karta REZIDENT je platná po dobu jedného roka od jej vydania.
20. Platnosť parkovacej karty REZIDENT zaniká:
21. zmenou adresy trvalého pobytu mimo zónu s plateným parkovaním a/alebo
22. zmenou adresy trvalého pobytu mimo mesto Levoča,
23. stratou oprávnenia na užívanie bytu na účely bývania v zóne s plateným parkovaním a/alebo
24. stratou vzťahu k motorovému vozidlu na ktoré je parkovacia karta vydaná.
25. V prípade ukončenia platnosti parkovacej karty REZIDENT z dôvodov uvedených v odseku 10, má držiteľ parkovacej karty nárok na vrátenie alikvotnej časti úhrady za parkovaciu kartu za podmienky, že nespotrebovaná časť úhrady je najmenej 5,- EUR.

**Parkovacia karta ABONENT**

**§ 10**

**Podmienky vydania parkovacej karty ABONENT**

1. Parkovacia karta ABONENT oprávňuje držiteľa na parkovanie motorového vozidla s evidenčným číslom priradeným k parkovacej karte v zóne s plateným parkovaním bez ďalšej úhrady.
2. Parkovacia karta ABONENT je vydávaná ako neprenosná na konkrétne evidenčné číslo motorového vozidla.
3. Cena parkovacej karty ABONENT je určená v cenníku ktorý tvorí Prílohu č. 2 tohto nariadenia
4. Parkovaciu kartu ABONENT vydá prevádzkovateľ žiadateľovi, ktorý spĺňa tieto podmienky:
5. je fyzickou alebo právnickou osobou,
6. má vzťah k motorovému vozidlu priradenému k parkovacej karte, to znamená, že:
7. je držiteľom motorového vozidla9 (v prípade, ak je držiteľom motorového vozidla jeden z manželov, považuje sa za držiteľa vozidla na účely vydávania parkovacej karty počas trvania manželstva, aj druhý z manželov bez ohľadu na skutočnosť, či vozidlo patrí do bezpodielového spoluvlastníctva manželov) alebo
8. má motorové vozidlo evidované na svoju živnosť alebo iné oprávnenie na výkon povolania alebo
9. užíva motorové vozidlo zamestnávateľa aj na súkromné účely alebo
10. je členom orgánu právnickej osoby (napr. členom štatutárneho orgánu, členom dozornej rady, spoločníkom a pod.) a užíva motorové vozidlo tejto právnickej osoby aj na súkromné účely.
11. Na vydanie parkovacej karty ABONENT je žiadateľ povinný predložiť:
12. občiansky preukaz alebo iný rovnocenný doklad totožnosti, ak je žiadateľ fyzickou osobou,
13. výpis z príslušného verejného registra podľa osobitného predpisu, ak je žiadateľ právnickou osobou alebo fyzickou osobou oprávnenou na podnikanie, ktorá je zapísaná vo verejnom registri,
14. technický preukaz alebo osvedčenie o evidencii motorového vozidla, na ktoré žiada vydanie parkovacej karty,
15. parkovací preukaz[[10]](#footnote-11) v prípade, ak žiadateľ je osobou s ťažkým zdravotným postihnutím s parkovacím preukazom, resp. doklad preukazujúci, že žiadateľ je zákonným zástupcom alebo súdom ustanoveným opatrovníkom fyzickej osoby s ťažkým zdravotným postihnutím, ktorá je držiteľom parkovacieho preukazu a má vzťah k motorovému vozidlu.
16. Parkovacia karta ABONENT je platná po dobu jedného roka od jej vydania.
17. Platnosť parkovacej karty ABONENT zaniká stratou vzťahu k motorovému vozidlu, na ktoré je parkovacia karta vydaná.
18. V prípade ukončenia platnosti parkovacej karty ABONENT z dôvodu uvedeného v odseku 7, má držiteľ parkovacej karty nárok na vrátenie alikvotnej časti úhrady za parkovaciu kartu za podmienky, že nespotrebovaná časť úhrady je najmenej 5,- EUR.

**Zľavnená parkovacia karta DARCA KRVI**

**§ 11**

**Podmienky vydania parkovacej karty DARCA KRVI**

1. Parkovacia karta DARCA KRVI oprávňuje držiteľa na parkovanie motorového vozidla s evidenčným číslom priradeným k parkovacej karte v zóne s plateným parkovaním bez ďalšej úhrady.
2. Parkovacia karta DARCA KRVI je vydávaná ako neprenosná na konkrétne evidenčné číslo motorového vozidla.
3. Cena parkovacej karty DARCA KRVI je určená v cenníku ktorý tvorí Prílohu č. 2 tohto nariadenia.
4. Parkovaciu kartu DARCA KRVI vydá prevádzkovateľ žiadateľovi, ktorý spĺňa tieto podmienky:
5. je fyzickou osobou s trvalým pobytom v meste Levoča,
6. je držiteľom zlatej a/alebo diamantovej plakety prof. MUDr. Jána Jánskeho a/alebo medaily prof. MUDr. Jána Kňazovického,
7. má vzťah k motorovému vozidlu priradenému k parkovacej karte, to znamená, že:
8. je držiteľom motorového vozidla9 (v prípade, ak je držiteľom motorového vozidla manžel/manželka žiadateľa, ktorý je darcom krvi, považuje sa za držiteľa vozidla na účely vydávania parkovacej karty počas trvania manželstva aj žiadateľ, ktorý je darcom krvi) alebo
9. má motorové vozidlo evidované na svoju živnosť alebo iné oprávnenie na výkon povolania alebo
10. užíva motorové vozidlo zamestnávateľa aj na súkromné účely alebo
11. je členom orgánu právnickej osoby (napr. členom štatutárneho orgánu, členom dozornej rady, spoločníkom a pod.) a užíva motorové vozidlo tejto právnickej osoby aj na súkromné účely.
12. Na vydanie parkovacej karty DARCA KRVI je žiadateľ povinný predložiť:
13. občiansky preukaz alebo iný rovnocenný doklad totožnosti,
14. doklad preukazujúci udelenie zlatej a/alebo diamantovej plakety prof. MUDr. Jána Jánskeho a/alebo medaily prof. MUDr. Jána Kňazovického,
15. technický preukaz alebo osvedčenie o evidencii motorového vozidla, na ktoré žiada vydanie parkovacej karty.
16. Parkovacia karta DARCA KRVI je platná po dobu jedného roka od jej vydania.
17. Platnosť parkovacej karty DARCA KRVI zaniká
18. stratou vzťahu k motorovému vozidlu, na ktoré je parkovacia karta vydaná,
19. zmenou adresy trvalého pobytu mimo mesto Levoča.

**Zľavnená parkovacia karta BONUS**

**§ 12**

**Podmienky vydania parkovacej karty BONUS**

1. Parkovacia karta BONUS oprávňuje držiteľa na parkovanie motorového vozidla s evidenčným číslom priradeným k parkovacej karte v zóne s plateným parkovaním bez ďalšej úhrady, a to kumulatívne v rozsahu 75 minút denne.
2. Pre využitie oprávnenia vyplývajúceho z parkovacej karty BONUS je potrebné bezodkladne po zaparkovaní zaregistrovať evidenčné číslo motorového vozidla priradeného k parkovacej karte do informačného systému prevádzkovateľa. Podrobnosti upraví prevádzkovateľ. Kredit v rozsahu 75 minút je obnovovaný denne v čase 0:00.
3. Parkovacia karta BONUS je vydávaná ako neprenosná na konkrétne evidenčné číslo motorového vozidla.
4. Cena parkovacej karty BONUS je určená v cenníku ktorý tvorí Prílohu č. 2 tohto nariadenia.
5. Parkovaciu kartu BONUS vydá prevádzkovateľ žiadateľovi, ktorý spĺňa tieto podmienky:
6. je fyzickou osobou s trvalým pobytom v meste Levoča,
7. má vzťah k motorovému vozidlu priradenému k parkovacej karte, to znamená, že:
8. je držiteľom motorového vozidla9 (v prípade, ak je držiteľom motorového vozidla jeden z manželov, považuje sa za držiteľa vozidla na účely vydávania parkovacej karty počas trvania manželstva, aj druhý z manželov bez ohľadu na skutočnosť, či vozidlo patrí do bezpodielového spoluvlastníctva manželov) alebo
9. má motorové vozidlo evidované na svoju živnosť alebo iné oprávnenie na výkon povolania alebo
10. užíva motorové vozidlo zamestnávateľa aj na súkromné účely alebo
11. je členom orgánu právnickej osoby (napr. členom štatutárneho orgánu, členom dozornej rady, spoločníkom a pod.) a užíva motorové vozidlo tejto právnickej osoby aj na súkromné účely,
12. nemá voči mestu Levoča žiadny nedoplatok na miestnych daniach a/alebo poplatku za komunálne odpady; v prípade nájomcov mestských nájomných bytov nemá voči mestu Levoča ani záväzky po splatnosti z titulu úhrady nájomného a služieb spojených s užívaním bytu.
13. Na vydanie parkovacej karty BONUS je žiadateľ povinný predložiť:
14. občiansky preukaz alebo iný rovnocenný doklad totožnosti,
15. technický preukaz alebo osvedčenie o evidencii motorového vozidla, na ktoré žiada vydanie parkovacej karty.
16. Parkovacia karta BONUS je platná po dobu jedného roka od jej vydania.
17. Platnosť parkovacej karty BONUS zaniká:
18. zmenou trvalého pobytu žiadateľa mimo mesta Levoča,
19. stratou vzťahu k motorovému vozidlu, na ktoré je parkovacia karta vydaná.

**Zľavnená parkovacia karta NÁVŠTEVNÍK**

**§ 13**

**Podmienky vydania parkovacej karty NÁVŠTEVNÍK**

1. Parkovacia karta NÁVŠTEVNÍK oprávňuje na parkovanie motorového vozidla s evidenčným číslom priradeným k parkovacej karte v zóne s plateným parkovaním bez ďalšej úhrady, a to v rozsahu:
2. 100 hodín ročne, v prípade, že na daný byt je vydaná aspoň jedna rezidentská parkovacia karta,
3. 200 hodín ročne, v prípade, že na daný byt nie je vydaná žiadna rezidentská parkovacia karta,
4. 750 hodín ročne v osobitných prípadoch, a to:
5. žiadateľ je osoba s ťažkým zdravotným postihnutím bývajúca v zóne s plateným parkovaním, odkázaná na osobnú asistenciu alebo opatrovanie[[11]](#footnote-12) alebo
6. žiadateľ je osoba bývajúca v zóne s plateným parkovaním, ktorej je poskytovaná domáca ošetrovateľská starostlivosť alebo špecializovaná paliatívna zdravotná starostlivosť formou mobilného hospicu alebo osobná starostlivosť v prirodzenom prostredí osoby[[12]](#footnote-13) (podrobnosti upravuje prevádzkovateľ).
7. Pre využitie oprávnenia vyplývajúceho z parkovacej karty NÁVŠTEVNÍK je potrebné bezodkladne po zaparkovaní zaregistrovať evidenčné číslo motorového vozidla do informačného systému prevádzkovateľa. Podrobnosti upravuje prevádzkovateľ.
8. Cena parkovacej karty NÁVŠTEVNÍK je určená v cenníku ktorý tvorí Prílohu č. 2 tohto nariadenia.
9. Parkovaciu kartu NÁVŠTEVNÍK vydá prevádzkovateľ žiadateľovi, ktorý spĺňa tieto podmienky:
10. je fyzickou osobou,
11. má trvalý pobyt v zóne s plateným parkovaním alebo býva na základe platnej nájomnej zmluvy alebo iného právneho titulu oprávňujúceho na užívanie bytu v zóne s plateným parkovaním (pre karty vydané podľa ods. 1 písm. a), b)),
12. býva v zóne s plateným parkovaním (pre karty vydané podľa ods. 1, písm. c)).
13. Pre parkovaciu kartu NÁVŠTEVNÍK s časovým kreditom 750 hodín platia nasledujúce osobitné ustanovenia:
14. pre overenie žiadateľa za účelom vydania karty s časovým kreditom 750 hodín sa dokladá:

1. kópia právoplatného rozhodnutia o priznaní peňažného príspevku na osobnú asistenciu v prípade fyzickej osoby s

s ťažkým zdravotným postihnutím odkázanej na osobnú asistenciu,

2. kópia právoplatného rozhodnutia o priznaní peňažného príspevku na opatrovanie v prípade fyzickej osoby

s ťažkým zdravotným postihnutím odkázanej na opatrovanie,

3. v prípade fyzickej osoby, ktorej je poskytovaná domáca ošetrovateľská starostlivosť, špecializovaná paliatívna

zdravotná starostlivosť formou mobilného hospicu alebo osobná starostlivosť v prirodzenom prostredí osoby,

kópia dohody o poskytovaní zdravotnej starostlivosti s poskytovateľom alebo kópia potvrdenia príslušného

ošetrujúceho lekára o potrebe poskytovania osobnej starostlivosti.

1. Platnosť parkovacej karty NÁVŠTEVNÍK s časovým kreditom 750 hodín zaniká v prípade ukončenia poskytovania osobnej asistencie, opatrovania alebo zdravotnej starostlivosti.
2. Na jeden byt možno vydať jednu parkovaciu kartu NÁVŠTEVNÍK. Ak rovnaké podmienky na vydanie návštevníckej parkovacej karty v jednom byte spĺňa viac osôb, kritériom na určenie oprávnenej osoby je termín doručenia žiadosti o vydanie parkovacej karty.
3. Na vydanie parkovacej karty NÁVŠTEVNÍK je žiadateľ povinný predložiť občiansky preukaz alebo iný rovnocenný doklad totožnosti.
4. Parkovacia karta NÁVŠTEVNÍK je platná po dobu jedného roka od jej vydania.
5. Platnosť parkovacej karty NÁVŠTEVNÍK zaniká zmenou trvalého pobytu žiadateľa mimo zóny s plateným parkovaním alebo zmenou podstatných skutočností pre vydanie parkovacej karty podľa ods. 1.

**Čl. IV.**

**SPOLOČNÉ A ZÁVEREČNÉ USTANOVENIA**

**§ 14**

**Orgány dozoru a sankcie**

1. Dozor nad dodržiavaním tohto nariadenia vykonávajú poverení zamestnanci mesta Levoča a Mestská polícia mesta Levoča. Na kontrolu a zodpovednosť za porušenie povinností vyplývajúcich z tohto nariadenia sa vzťahujú osobitné právne predpisy. Sankcie za porušenie tohto nariadenia upravujú osobitné právne predpisy.

**§ 15**

**Záverečné a zrušovacie ustanovenia**

1. Zrušuje sa všeobecne záväzné nariadenie Všeobecne záväzné nariadenie Mesta Levoča č. 5/2023 o vymedzení úsekov miestnych ciest na dočasné parkovanie motorových vozidiel.
2. Mestské zastupiteľstvo v Levoči sa na tomto nariadení uznieslo uznesením č. 29 zo dňa 21.11.2024.
3. Toto nariadenie nadobúda účinnosť dňa 01.02.2025.

V Levoči dňa 28.11.2024

Ing. Miroslav Vilkovský, MBA

primátor mesta

Dátum vyvesenia: 28.11.2024

Dátum zvesenia: 13.12.2024

# Príloha č. 1

# k Všeobecne záväznému nariadeniu mesta Levoča č. 1/2024

# o vymedzení úsekov miestnych ciest na dočasné parkovanie motorových vozidiel

# GRAFICKÉ ZNÁZORNENIE ZÓNY S PLATENÝM PARKOVANÍM

# S DOBOU SPOPLATNENIA CELOROČNE V ČASE OD 09:00 hod. DO 17:00 hod.

# 

# Príloha č. 2

# k Všeobecne záväznému nariadeniu mesta Levoča č. 1/2024

# o vymedzení úsekov miestnych ciest na dočasné parkovanie motorových vozidiel

# CENNÍK PARKOVNÉHO V ZÓNE S PLATENÝM PARKOVANÍM

# S DOBOU SPOPLATNENIA CELOROČNE V ČASE OD 09:00 hod. DO 17:00 hod.

Uvedené ceny sú konečné, Mesto Levoča nie je platcom DPH

# PARKOVACÍ LÍSTOK

|  |  |  |  |
| --- | --- | --- | --- |
| **Spôsob platby** | **Typ vozidla** | **Výška úhrady za 60 minút** | **Maximálna denná výška úhrady** |
| **parkovacie automaty** | **vozidlá kategórie M1, N1 a L3e až L7e**  **(osobné a nákladné vozidlá do 3,5 t, motocykle, trojkolky, štvorkolky)** | **1,00 €** | **8,00 €** |
| **autobus** | **7,00 €** | **56,00 €** |
| **mobilná aplikácia** | **vozidlá kategórie M1, N1 a L3e až L7e**  **(osobné a nákladné vozidlá do 3,5 t, motocykle, trojkolky, štvorkolky)** | **1,00 €** | **8,00 €** |
| **SMS** | **vozidlá kategórie M1, N1 a L3e až L7e**  **(osobné a nákladné vozidlá do 3,5 t, motocykle, trojkolky, štvorkolky)** | **1,00 €** | **8,00 €** |

# PARKOVACIE KARTY

|  |  |
| --- | --- |
| **Parkovacia karta REZIDENT** | |
| **Druh karty** | **Cena parkovacej karty** |
| 1. **parkovacia karta na byt** | **20 €** |
| 1. **parkovacia karta na byt** | **100 €** |
| 1. **parkovacia karta na byt** | **200 €** |

|  |  |
| --- | --- |
| **Parkovacia karta ABONENT** | |
| **Druh karty** | **Cena parkovacej karty** |
| **ABONENT** | **200 €** |
| **ABONENT – ŤZP s parkovacím preukazom** | **20 €** |

|  |  |
| --- | --- |
| **Parkovacia karta DARCA KRVI** | |
| **Druh karty** | **Cena parkovacej karty** |
| **DARCA KRVI** | **20 €** |

|  |  |
| --- | --- |
| **Parkovacia karta BONUS** | |
| **Druh karty** | **Cena parkovacej karty** |
| **BONUS** | **30 €** |

|  |  |
| --- | --- |
| **Parkovacia karta NÁVŠTEVNÍK** | |
| **Druh karty** | **Cena parkovacej karty** |
| **NÁVŠTEVNÍK** | **20 €** |

1. Vyhláška č. 30/2020 Z. z., ktorou sa vykonáva zákon o cestnej doprave a o zmene a doplnení niektorých zákonov v znení neskorších predpisov. [↑](#footnote-ref-2)
2. § 140 ods. 1. písm. b) a nasl. Zákona č. 8/2009 Z. z. o cestnej premávke a o zmene a doplnení niektorých zákonov v platnom znení v spojení s § 28 Vyhlášky č. 30/2020 Z. z., ktorou sa vykonáva zákon o cestnej doprave a o zmene a doplnení niektorých zákonov v znení neskorších predpisov. [↑](#footnote-ref-3)
3. Zákon č. 579/2004 Z. z. o záchrannej zdravotnej službe a o zmene a doplnení niektorých zákonov v platnom znení v spojení s Výnosom Ministerstva zdravotníctva Slovenskej republiky z 11. marca 2009 č. 10548/2009-OL, ktorým sa ustanovujú podrobnosti o záchrannej zdravotnej službe v znení neskorších predpisov v platnom znení. [↑](#footnote-ref-4)
4. Zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v platnom znení v spojení s Vyhláškou ministerstva zdravotníctva Slovenskej republiky č. 189/2019, ktorou sa ustanovujú minimálne požiadavky na personálne zabezpečenie a materiálno-technické vybavenie ambulancie dopravnej zdravotnej služby a dispečingu, podrobnosti o označovaní ambulancie dopravnej zdravotnej služby, označovaní ochranných odevov zamestnancov ambulancie dopravnej zdravotnej služby a vzor žiadanky na prepravu v platnom znení. [↑](#footnote-ref-5)
5. § 3 ods. 1 zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov. [↑](#footnote-ref-6)
6. Zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov. [↑](#footnote-ref-7)
7. Vyhláška ministra zahraničných vecí č. 157/1964 Zb. o Viedenskom dohovore o diplomatických stykoch. [↑](#footnote-ref-8)
8. § 43b zákona č. 50/1976 Zb. o územnom plánovaní a stavebnom poriadku (stavebný zákon). [↑](#footnote-ref-9)
9. § 2 ods. 2 písm. c) zákona č. 8/2009 Z. z. v znení neskorších predpisov. [↑](#footnote-ref-10)
10. § 17 a nasl. Zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. [↑](#footnote-ref-11)
11. § 14 ods. 1 Zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov. [↑](#footnote-ref-12)
12. § 10d, § 10e a § 12b Zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov. [↑](#footnote-ref-13)